Case ID: 1196753
Sentence 4: Birinci instansiya məhkəməsinin gəldiyi nəticə: Şirvan İnzibati-İqtisadi Məhkəməsinin 2-1(086)-1506/2019 saylı, xx xxxxxxxx 2019-cu il tarixli qərarı ilə (hakim S.Həsənov) iddia təmin edilərək, İddiaçı övladı xx.xx.2010-cu il təvəllüdlü X6 xx.xx.2018-ci il tarixdən etibarən 18 yaşınadək ailə başçısını itirməyə görə əmək pensiyası təyin edilməsi öhdəliyinin cavabdeh Dövlət Sosial Müdafiə Fondunun Füzuli rayon şöbəsinə həvalə edilməsi qərara alınmışdır.Birinci instansiya məhkəməsi qərarını onunla əsaslandırmışdır ki, «Əmək pensiyaları haqqında» Azərbaycan Respublikası Qanununun 14.1-ci maddəsinin tələbinə görə, vəfat etmiş və ya həlak olmuş ailə başçısının öhdəsində olan (vəfat edənin tam təminatında olan və ya ondan özlərinin yaşayışı üçün daimi və əsas vəsait mənbəyi kimi kömək alan), 18 yaşına çatmamış övladların, 18 yaşına çatanadək sağlamlıq imkanlarının məhdudluğu müəyyən olunmuş 18 yaşından yuxarı əlil uşaqların, habelə təhsil müəssisələrinin əyani şöbəsində təhsil alanların, lakin ən çoxu 23 yaşına çatanadək, ailə başçısını itirməyə görə əmək pensiyası hüququ vardır.